Girlfriend
Girlfriend ir kanādiešu dziedātājas Avrilas Lavinjas singls no viņas trešā studijas albuma The Best Damn Thing. Tas tika izdots 2007. gada 5. martā kā vadošais albuma singls. Girlfriend kļuva par A. Lavinjas lielāko hitu ASV, kur tas ierindojās Billboard Hot 100 topa pirmajā vietā. Billboard Magazine sarakstā tā ierindojās 94. vietā labāko desmitgades singlu sarakstā. Tāpat tā bija 2007. gada vislabāk pārdotākā dziesma, kopumā 72 dažādās valstīs tā tika pārdota 7,3 miljonos kopiju.